**Návrh na zvýšenie finančných prostriedkov v priorite 4P6 Aktívne začlenenie rómskych komunít presunom z priority 4P1 Adaptabilný a prístupný trh práce a z priority 4P3 Zručnosti pre lepšiu adaptabilitu v zmysle bodu B.4 Uznesenia vlády SR č. 117/2024 z 28.2.2024**

1. **Návrh na zvýšenie finančných prostriedkov v priorite 4P6 Aktívne začlenenie rómskych komunít presunom z priority 4P1 Adaptabilný a prístupný a z priority 4P3 Zručnosti pre lepšiu adaptabilitu v zmysle bodu B.4 Uznesenia vlády SR č. 117/2024 z 28.2.2024**

MIRRI SR ako riadiaci orgán (ďalej len „RO“) pre Program Slovensko predkladá na rokovanie Monitorovacieho výboru pre Program Slovensko 2021 – 2027 **návrh na zvýšenie finančných prostriedkov v priorite 4P6 Aktívne začlenenie rómskych komunít (**zvýšenie alokácie menej rozvinutého regiónu špecifického cieľa ESO4.10 Podpora sociálno-ekonomickej integrácie marginalizovaných komunít ako sú napr. Rómovia) **presunom finančných prostriedkov:**

* **z priority 4P1 Adaptabilný a prístupný trh práce,** špecifického cieľa *ESO4.1 Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva* z alokácie pre menej rozvinutý región **vo výške 19,5 mil. EUR** a
* **z priority 4P3 Zručnosti pre lepšiu adaptabilitu,** špecifického cieľa *ESO4.7 Podpora celoživotného vzdelávania, najmä flexibilných príležitostí na zvyšovanie kvalifikácie a rekvalifikáciu pre všetkých s prihliadnutím na podnikateľské prostredie a digitálne zručnosti, lepšie predvídanie zmien a nových požiadaviek na zručnosti na základe potrieb trhu práce, uľahčovanie kariérnych zmien a podpory profesijnej mobility*z alokácie pre menej rozvinutý región **vo výške 12,5 mil. EUR**.

**Súčasťou materiálu je Príloha Presun alokácie v rámci politického cieľa 4 Sociálnejšia Európa, gestor MŠVVM SR, MPSVR SR, ÚV SR.**

1. **Odôvodnenie:**

Návrh predmetného presunu prostriedkov vyplýva z potreby uspokojiť enormný záujem žiadateľov v rámci výzvy s názvom „Miestne občianske a preventívne služby“. Zvýšením alokácie o 32 mil. EUR sa uspokojí ďalších 135 žiadostí, čo v konečnom dôsledku prispeje k zlepšeniu životných podmienok marginalizovaných rómskych komunít aj v ďalších podporených samosprávach. Na potrebu dofinancovania Miestnych občianskych a preventívnych služieb reflektovala vláda SR svojím uznesením dňa 28.2.2024, v ktorom zaviazala úlohou C.10 ministra práce, sociálnych vecí a rodiny a ministra školstva, výskumu, vývoja a mládeže vyčleniť prostriedky z alokácie im určenej v Programe Slovensko pre dofinancovanie výzvy Miestne občianske a poriadkové služby v celkovej sume 32 mil. EUR.

Presun medzi prioritami Programu sa v prípade jeho schválenia uskutoční podľa článku 24, ods. 4 nariadenia o spoločných ustanoveniach, ktorý umožňuje previesť na inú prioritu v rámci rovnakého fondu najviac 8% počiatočných pridelených prostriedkov v rámci toho istého fondu a tej istej kategórie regiónov.

**3. Ďalšie informácie:**

Návrh na zvýšenie finančných prostriedkov bol predmetom 9. zasadnutia Komisie pri Monitorovacom výbore pre Program Slovensko pre Cieľ 4 (Sociálnejšia a inkluzívnejšia Európa vykonávajúca Európsky pilier sociálnych práv) politiky súdržnosti EÚ (ďalej len „Komisia pre CP 4“) dňa 24.4.2024. Komisia pre CP4 odporučila Monitorovaciemu výboru pre Program Slovensko 2021 - 2027 presun finančných prostriedkov schváliť.

Návrh zvýšenia finančných prostriedkov je zapracovaný do aktuálnej verzie Programu Slovensko formou sledovania zmien. Takto upravený Program Slovensko je priložený (úpravy Programu Slovensko sa týkajú bodov 7, 9 a 10 rokovania Monitorovacieho výboru pre Program Slovensko 2021 - 2027). V prípade schválenia návrhu bude upravený Program Slovensko zverejnený na webovom sídle [www.eurofondy.gov.sk](http://www.eurofondy.gov.sk)

Pri najbližšej formálnej revízii Programu Slovensko, ktorá si bude vyžadovať nové vykonávacie rozhodnutie Európskej komisie, riadiaci orgán začlení vyššie uvedené zmeny do žiadosti o revíziu Programu Slovensko.

Následne budú formou dodatku upravené Zmluvy o poverení na vykonávanie časti úloh riadiaceho orgánu sprostredkovateľským orgánom a o zodpovednostiach súvisiacich s týmto poverením so všetkými dotknutými rezortmi.

Poznámka:

MPSVR SR ako sprostredkovateľský orgán so špecifickými kompetenciami pre implementáciu ESF+ v rámci cieľa 4 politiky súdržnosti Programu Slovensko má zodpovednosť za plnenie cieľov uvedených v Partnerskej dohode SR na roky 2021 - 2027 a v Programe Slovensko. Pri príležitosti strednodobého preskúmania Programu Slovensko v zmysle článku 18 nariadenia o spoločných ustanoveniach bude preto ambíciou MPSVR SR ako aj MŠVVaM SR zvýšiť alokáciu finančných zdrojov v prospech príslušných priorít Programu Slovensko, a to so zámerom zachovať pôvodne plánovaný rozsah poskytovaných podporných nástrojov pre adaptabilný a prístupný trh práce a rozvoj zručností, tak, ako je to zadefinované v schválenom Programe Slovensko 2021-2027.

**Príloha:** - Presun alokácie v rámci politického cieľa 4 Sociálnejšia Európa

- Program Slovensko s vyznačením zmien

**Príloha: Presun alokácie v rámci politického cieľa 4 Sociálnejšia Európa, gestor MŠVVM SR, MPSVR SR, ÚV SR**

**Tabuľka 1:** Návrh na presun alokácie v rámci politického cieľa 4 Sociálnejšia Európa, gestor MŠVVM SR, MPSVR SR, ÚV SR

|  |  |  |  |  |
| --- | --- | --- | --- | --- |
| **Cieľ politiky** | **Priorita** | **Špecifický cieľ /****Opatrenie (gestor)** | **Súčasná alokácia (zdroj EÚ, v EUR)** | **Navrhovaná alokácia(zdroj EÚ, v EUR)** |
| **Alokácia (ESF+)** | **Alokácia - viac rozvinuté** | **Alokácia - menej rozvinuté** | **Alokácia (ESF+)** | **Alokácia - viac rozvinuté** | **Alokácia - menej rozvinuté** |
| **CP4** | **4P1** **Adaptabilný a prístupný trh práce** | ESO4.1**(MPSVR SR)** | Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva | **416 525 044** | 7 000 000 | 409 525 044 | 397 025 044 | 7 000 000 | 390 025 044 |
| **4P3** **Zručnosti pre lepšiu adaptabilitu a inklúziu** | ESO4.7 **(MŠVVM SR)** | Podpora celoživotného vzdelávania, najmä flexibilných príležitostí na zvyšovanie kvalifikácie a rekvalifikáciu pre všetkých s prihliadnutím na podnikateľské a digitálne zručnosti, lepšie predvídanie zmien a nových požiadaviek na zručnosti na základe potrieb trhu práce, uľahčovanie kariérnych zmien a podpora profesijnej mobility | **86 006 000** | 2 295 000 | 83 711 000 | 73 506 000 | 2 295 000 | 71 211 000 |
| **4P6** **Aktívne začlenenie rómskych komunít** | ESO4.10**(ÚV SR)** | Podpora sociálno-ekonomickej integrácie marginalizovaných komunít, ako sú napríklad Rómovia | **170 000 000** | 3 000 000 | 167 000 000 | 202 000 000 | 3 000 000 | 199 000 000 |
| **SPOLU** | **672 531 044** | **12 295 000** | **659 236 044** | **672 531 044** | **12 295 000** | **660 236 044** |

**Celkový presun alokácie 32 000 000 EUR z ESO4.1 (4P1, MPSVR SR, -19,5 mil. EUR) a ESO4.7 (4P3, MŠVVM SR, -12,5 mil. EUR) do ESO4.10 (4P6, ÚV SR, +32 mil. EUR) v rámci alokácie menej rozvinutých regiónov**.